കെ.എസ്.ആര്.ടി.സി പമ്ബിനെതിരെ ഹരജി നല്കിയ ആള്ക്ക് പിഴ തിരുവനന്തപുരം: കെ.എസ്.ആര്.ടി.സി പുതുതായി കിഴക്കേകോട്ടയില് ആരംഭിച്ച പെട്രോള് പമ്ബിനെതിരെ ഹൈകോടതിയില് പൊതുതാല്പര്യ ഹരജി നല്കിയ ആള്ക്ക് 10,000 രൂപ പിഴ. ഹൈകോടതി ചീഫ് ജസ്റ്റിസ് മണികുമാര്, ജസ്റ്റിസ് ഷാജി പി. ചാലി എന്നിവരുടെ ഡിവിഷന് െബഞ്ചാണ് തിരുവനന്തപുരം പേട്ട പാല്ക്കുളങ്ങര സ്വദേശി ഡി. സെല്വിന് പിഴയിട്ടത്. പിഴയായ 10000 രൂപ അര്ബുദരോഗത്തിന് ചികിത്സയില് കഴിയുന്ന കുട്ടികളുടെ ക്ഷേമത്തിന് ചെലവഴിക്കാനും കോടതി നിര്ദേശിച്ചു. ജില്ല മജിസ്ട്രേറ്റില്നിന്ന് എന്.ഒ.സി വാങ്ങാതെയാണ് പമ്ബ് ആരംഭിച്ചതെന്ന് കാട്ടിയാണ് ഇയാള് കോടതിയെ സമീപിച്ചത്. 1971ല് തന്നെ കെ.എസ്.ആര്.ടി.സിക്ക് എന്.ഒ.സി ലഭിച്ച പമ്ബ് പൊതുജനങ്ങള്ക്കുകൂടി തുറന്നുകൊടുക്കുന്നതിന് മുമ്ബ് പെട്രോളിയം ആന്ഡ് എക്സ്പ്ലോസീവ് സേഫ്റ്റി ഓര്ഗനൈസേഷന് ഉള്പ്പെടെയുള്ള ആവശ്യമായ അനുമതി ലഭ്യമാക്കിയിട്ടാണ് ആരംഭിച്ചതെന്ന് കെ.എസ്.ആര്.ടി.സി കോടതിയെ അറിയിച്ചു. രേഖകളൊന്നും പരിശോധിക്കാതെ കോടതിയെ സമീപിച്ചതിനെതിരെയാണ് കേസ് തള്ളി കോടതി പരാതിക്കാരന് പിഴയിട്ടത്. കെ.എസ്.ആര്.ടി.സിക്കുവേണ്ടി സ്റ്റാന്ഡിങ് േകാണ്സല് അഡ്വക്കേറ്റ് ദീപു തങ്കന് ഹാജരായി.